Diari Oficial de la Generalitat Valenciana


Sumari del DOGV 6718, del 21-02-2012 (2012/1562)

Informació pública de l'aprovació de la proposta de declaració de zona acústicament saturada (ZAS) de la zona del carrer Castelló i entorn.
-------------------------------------------------------------------------------------------------------------------------------------------

### Dades del document

Número de DOGV
:   6718

Data del DOGV
:   21-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1562


Organisme emissor
:   Ajuntament de Calp

Tipus de document
:   Anunci

Informació pública de l'aprovació de la proposta de declaració de zona acústicament saturada (ZAS) de la zona del carrer Castelló i entorn. [2012/1562]  
El Ple de l'Ajuntament de Calp, en sessió ordinària, celebrada el dia 13 de gener de 2012, al punt número 6 de l'ordre del dia, va adoptar el següent acord:  
6. Aprovació de la proposta de declaració de zona acústicament saturada (ZAS) zona carrer Castelló i entorn, la part dispositiva del qual es transcriu a continuació:   
«I. Aprovar la proposta de declaració de zona acústicament saturada al carrer Castelló i el seu entorn amb les següents característiques:  
  
Proposta de zona acústicament saturada al carrer Castelló i el seu entorn del terme municipal de Calp.  
1.Àmbit d'aplicació:  
L'àmbit de la zona acústicament saturada (ZAS) serà:  
- L'illa compresa entre el carrer Dénia i el carrer Castelló fins al passeig marítim Infanta Cristina, comprenent els números 9-Acc., 11, 14-Acc., 16-Acc., 18, 20 i 22 d'aquest últim i els números 1-Acc., 3 i 7 del primer.  
- Carrer Gibraltar, núm. 6  
- Passeig marítim Infanta Cristina en la part frontal amb l'edifici Voramar.  
2. Mesures correctores.  
2.1. Suspensió de llicències. Se suspendrà la concessió de noves llicències d'establiments inclosos en els epígrafs 1.2, 2.6 i 2.7 del Catàleg d'espectacles públics, activitats recreatives i establiments públics de l'annex a la Llei 10/2010, de 3 de desembre, de la Generalitat Valenciana. Quedaran fora d'esta suspensió aquelles activitats que hagen presentat la sol·licitud de llicència amb anterioritat a l'aprovació de la proposta de declaració de ZAS.  
De la mateixa manera, aquelles activitats que es troben en funcionament no podran modificar l'abast de la seua llicència si això pot suposar una major contaminació acústica.   
2.2. Restricció de terrasses a l'aire lliure. No s'autoritzaran terrasses a l'aire lliure per a aquelles activitats amb llicència de pub o discoteca. Les afectes a altres establiments com ara bars o restaurants cessaran la seua activitat a les 00.00 hores. El que disposa este punt afectarà tant terrasses en via pública com en terrenys privats.   
2.3. Regulació del tràfic rodat. A partir de les 22.00 hores es prohibirà l'accés rodat, excepte a veïns dels edificis de l'àrea.   
2.4. Presència policial. Durant els caps de setmana, en els períodes anuals de màxima afluència de públic que així s'establisquen s'intensificarà la vigilància policial en la zona.  
2.5. Limitadors acústics. De conformitat amb l'article 4.4 de l'Ordenança municipal de protecció del medi ambient urbà contra l'emissió de sorolls i vibracions, els establiments amb ambientació musical hauran de comptar amb un equip limitador de so ajustable i precintable, amb relé de tall d'alimentació elèctrica a l'equip reproductor durant un període mínim de 20 segons, en cas de sobrepassar els nivells màxims d'emissió autoritzats.   
3. Vigència. En contestació a l'article 31 de la Llei 7/2002, la declaració de ZAS estarà vigent mentre no quede acreditada la recuperació dels nivells superats mitjançant informe tècnic i s'aprove la caducitat de la declaració pel Ple de l'Ajuntament de Calp.  
En un termini d'un any des de la data d'aprovació de la declaració de ZAS, en sessió plenària de l'Ajuntament de Calp, es procedirà a avaluar novament la situació per a la redacció de l'informe tècnic reflectit en el paràgraf anterior.  
II. Sotmetre, si es procedent, l'aprovació inicial de la declaració de zona acústicament saturada a un període d'informació pública de 30 dies en els termes establerts en l'article 22 del Decret 104/2006, de 14 de juliol, del Consell, de planificació i gestió en matèria de contaminació acústica.»  
  
Cosa que es fa pública per a general coneixement; s'obri un període d'informació pública durant el termini de 30 dies des de la publicació del present edicte en el Diari Oficial de la Comunitat Valenciana, durant el qual es podran presentar les al·legacions que es consideren oportunes. L'expedient es trobarà depositat per a la seua consulta pública en els servicis tècnics municipals.  
  
Calp, 8 de febrer de 2012.- L'alcalde: César Sánchez Pérez.